open-index/open-wikipedia-markdown huggingface dataset:
Infeksjon

En **infeksjon** (fra latin *inficere*, «besmitte») er en betegnelse på når bakterier, parasitter, virus o.l. trenger inn i en organisme og begynner å formere seg. Inntrengeren drar nytte av bærerens (organismens) ressurser for å formere seg, vanligvis på bærerens bekostning. Inntrengeren, eller patogenet, forstyrrer bærerens funksjoner, som kan føre til kroniske sår, koldbrann, og i verste fall død. Bærerens reaksjon på infeksjonen er betennelse, eller *inflammasjon*. Det benyttes også medisiner mot infeksjoner. Eventuelle sykdommer som følge av dette, kalles infeksjonssykdommer.

Det utvikles ofte flere variasjoner av en infeksjon hos en bærer, men de fleste er harmløse. Det finnes imidlertid tilfeller som har gitt kroniske skader eller ført til død. Farlige infeksjoner er vanligvis utløst av virus, ikke bakterier. Av de vanligste farlige virusinfeksjoner, finnes blant annet meslinger, hepatitt, herpes og infeksiøs mononukleose (kyssesyke). Bakterier kan forårsake kroniske infeksjoner hos personer med diabetes, personer med redusert immunforsvar og røykere.

## Diagnostisering
Å diagnostisere en varig infeksjon er vanskelig, i og med at det ikke finnes spesifikke tegn eller symptomer. Om der er mistanke om en infeksjon er blod, urin og sputum vanligvis det første som blir sjekket. Røntgen av brystet og analyser av avføringen benyttes også noen ganger for å finne infeksjonen. Om det er mistanke om hjerneinfeksjon er væske fra ryggmargen analysert.

Hos unger med cyanose, rask pusting, dårlig blodsirkulasjon eller purpura øker sjansen for en alvorlig infeksjon veldig.

## Forløp
De fleste infeksjoner dør ut under betennelsen. Varige infeksjoner oppstår når organismen ikke klarer å rense kroppen for hovedinfeksjonen. Varige infeksjoner karakteriseres av langvarighet og tilbakefall hos bæreren. Enkelte virusinfeksjoner er umulige å bli kvitt når man først har fått det, blant andre herpes.

## Behandling
Vurdering av infeksjonen er viktig for å avgjøre strategier mot utvikling av sykdom. Infeksjonsforløpet kan blir brutt mange steder under utviklingen. God hygiene, rent miljø og gode helsekunnskaper er viktige faktorer i brytelsen av forløpet. Vaksinasjon er også en måte å avverge infeksjonssykdom på.

Bakterieinfeksjoner er vanligvis behandlet med antibiotika. Hva slags antibiotika som benyttes og hvordan det injiseres avhenger av alvorlighet og type infeksjon. Alvorlige hjerneinfeksjoner behandles med intravenøs antibiotika. Noen ganger brukes flere antibiotikaer for å hindre at inntrengeren utvikler resistens og for å øke effekten. Antibiotikumet virker ved å sakne bakterieformeringen eller ved å drepe dem. Det finnes et mangfold av typer antibiotika, blant andre penicillin.

## Se også
* Betennelse
* Immunforsvar
* CRP
* Bakterie
* Virus

## Referanser


## Eksterne lenker
*  Helsebibliotekets sider om infeksjon
Laurentius av Canterbury

**Laurentius** (død 3. februar 619 i Canterbury) var andre erkebiskop av Canterbury.

## Liv og virke
### Bakgrunn, misjonær
Han ankom til Thanet i kongedømmet Kent (dagens Kent i England) i 597, sammen med Augustin av Canterbury og andre misjonærer. Etter at kong Æthelbert av Kent hadde latt seg døpe ble han sendt tilbake til Roma med bud til pave Gregor den store, og vendte tilbake våren 601 med palliet, tegnet på erkebispeverdighet, til Augustin.

### Erkebiskop
Etter at Augustin døde i 604 eller 605 ble Laurentius valgt til hans etterfølger. I hans tid som erkebiskop døde Aethelbert (616, og hans sønn Eadbald vendte tilbake til den gamle troen. 

Flere av misjonærene forlot da De britiske øyer, og ifølge *[[Den angelsaksiske krønike]]* ønsket også Laurentius selv å vende tilbake til Roma. Krøniken forteller videre at han hadde en visjon av apostelen Peter, som irettesatte og pisket ham, og at han deretter bestemte seg for å bli. Merker etter denne piskingen skal ha vært synlige, og da han viste dem til Eadbald lot kongen seg omvende. 

Han ble gravlagt i kirken til Peter og Paulus' kloster utenfor Canterbury, senere gitt navnet St. Augustins kloster.

## Referanser
Probiotikum

**Probiotika** er kosttilskudd som inneholder bakterier som forbedrer fordøyelse og helse, spesielt etter behandling med antibiotika eller cellegiftkur.

Noen bakteriestammer kan tilsettes i mat for å skape en balanse med *[[Lactobacillus]]*-bakterier i tarmsystemet. *Lactobacillus*-stammer, som blant annet finnes i yoghurt, kan bidra til et sterkere immunforsvar. Bakteriekulturene kan i sykdomsbehandling  gis som drikke, i kapselform eller som klyster. 

## Historie
Konseptet bak probiotika ble introdusert av den russiske zoologen og Nobelprisvinneren Ilja Metsjnikov, ofte referert til som «probiotikaens far», i 1907. Han foreslo i sin utgivelse *The Prolongation of Life: Optimistic Studies* at man ved å innta mikroorganismer kunne modifisere magens mikroflora, og at dette kunne ha betydelige helsefordeler for mennesker.

## Nytteverdi

Teorien bak probiotika er at kroppen inneholder en mikroøkologi av mikrober som kan komme i økologisk ubalanse, i likhet med økologien ellers. Om bakteriefloraen er ute av balanse, vil bakterier som samarbeider godt med kroppen synke i antall og gi plass til «dårlige» bakterier. Disse er parasitter og skader helsen. Om man da bruker et probiotikum, vil en større mengder «gode» bakterier overvelde parasittene og gjenopprette en sunn økologi i tarmen.

Alle vanlig brukte probiotika tilhører slektene *[[Lactobacillus]]* eller *[[Bifidobacterium]]*. De aller fleste probiotika tilhører de gram-positive bakteriene, men det finnes unntak. Enkelte stammer av den gram-negative *[[E. coli]]* kan brukes som probiotika.

I kontrast til dette prinsippet står antimikrobielle produkter som tar sikte på å utradere alle bakterier. Særlig antibakterielle såper er kjent for å forstyrre den naturlige økologien i kroppen og på huden. Antibiotikakurer kan også utrydde sunne bakteriefloraer og legge tarmsystemet åpent for «dårlige» bakterier.

## Noen vanlige probiotika inneholder
**Bifidobacterium bifidum *
**Bifidobacterium longum *
**Lactobacillus acidophilus* 
**Lactobacillus bulgaricus*
**Lactobacillus casei*
**Lactobacillus plantarum*
**Lactobacillus rhamnosus*
**Lactobacillus GG*

## Referanser
Eadbald av Kent

**Eadbald** (død 20. januar 640) var konge av Kent i dagens England fra 616 til sin død.

## Liv og virke
### Bakgrunn
Eadbald var sønn av Æthelbert av Kent og hans hustru Bertha. Faren hadde latt seg døpe av Augustin av Canterbury. Moren var datter av merovingerkongen Charibert I og Ingoberga. Eadbalds søster het Æthelburg. 

Begge foreldre var overbeviste kristne og de ble etter at de døde venerert som hellige.

### Konge
Eadbald, som arvet tronen fra sin far, vendte etter dennes død i 616 tilbake til den gamle troen. Det er i alle fall *[[Den angelsaksiske krønike]]*s versjon. Men ifølge munken Beda Venerabilis var Eadbald forblitt hedensk.

*Den angelsaksiske krønike* forteller at den daværende erkebiskopen av Canterbury, Laurentius, ville vende tilbake til Roma, men hadde en visjon der apostelen Peter irettesatte og pisket ham. Piskingen satte fysiske merker, som han viste til Eadbald; dermed ble kongen omvendt. Noen historikere mener at krøniken tar feil, og at det var den fjerde erkebiskopen, Justus, som omvendte Eadbald.

Eadbald arrangerte et ekteskap mellom sin søster Aethelberg og Edwin av Northumbria. Etter Edwins død i 632 tok han henne og sønnen Paulinus tilbake.

Han giftet seg selv med den frankiske prinsessen Emma, datter av Teodebert II av Austrasia. Bryllupet stod muligens i 624. De fikk en sønn, Eorcenberht, og minst en annen sønn.

Eadbald døde i 640 og sønnen Earconberht etterfulgte ham, formodentlig sammen med enn annen av sønnene. Eadbald hadde bestemt at hans levninger skulle bisettes i *Peter und Paul* i Canterbury.

Det er funnet gullmynter fra Eadbalds regjeringstid, slått i London.

## Litteratur
* D. P. Kirby: *The Earliest English Kings*, Routledge, 2000, ISBN 978-0-415-24211-0.
* Nicholas J. Higham: *The convert kings: power and religious affiliation in early Anglo-Saxon England*, Manchester University Press, 1997, ISBN 978-0-7190-4828-9.
* Nicholas Brooks: *Anglo-Saxon Myths: State and Church, 400-1066*, Hambledon & London, 1998, ISBN 978-1-85285-154-5.

## Referanser
Max Reinhardt

**Max Reinhardt** (egentlig **Maximilian Goldmann**; 1873–1943) var en tysk-østerriksk regissør og teatermann. Han var en dominerende kraft i det tyske teaterliv fra ca. 1900 til 1933, og ledet blant annet Deutsches Theater Berlin, som han reorganiserte sammen med Maximilian Harden, og Theater in der Josephstadt i Wien.

## Liv og virke
### Bakgrunn
Max Reinhardt foreldre var den opprinnelig ungarske jødiske småhandleren Wilhelm  som opprinnelig hadde etternavnet Goldmann, og hans hustru Rosa (fødd Wengraf). I 1904 ble etternavnet på hele familien endret fra Goldmann til Reinhardt. Max Reinhardt var gift med skuespillerinnen Helen Thimig, og er far til regissøren Gottfried Reinhardt.

### Teaterregissør
Max Reinhardt var en av sin tids ledende teaterregissører i Tyskland og Østerrike og influerte mange europeiske skuespillere og regissører. I år 1903 forlot han scenen for å utelukkende vie seg til regi. Årene 1905-20 og 1924-33 var han i Berlin leder av Deutsches Theater, og 1919-24 for Grosses Schauspielhaus.

Fra 1920 ledet han festspillene i Salzburg, og i 1924 tok han i Wien ledelsen for Theater in der Josefstadt. Dessuten arbeidet han med mindre scener - hans i 1906 åpnede Kammerspiele i Berlin ble meget populære - og foretok tallrike gjestespill, og besøkte gjentatte ganger Sverige, dels med eget ensemble, dels som gjesteregissør.

Reinhardt eide og ledet en rekke teatre, som imidlertid ble konfiskert av Reichskulturkammer da nazistene var kommet til makten i Tyskland i 1933. Han flyttet da til Wien. Etter Anschluss i 1938 flyktet han til USA, der han fortsatte sin virksomhet innen teateret.

På Reinhardts scener ble det utviklet en ensemblekunst av ypperste slag, og hva gjelder utnyttelsen av de nye teatertekniske muligheter var han banebrytende. Han hadde sans for spillplassen som bilde og var enestående som instruktør av massescener.

Foruten noen stumfilmer regisserte Reinhardt kun en film: *En midsommernattsdrøm* i 1935.

## Referanser


## Eksterne lenker
* 
* 
* 
* 
*  http://www.dhm.de/lemo/html/biografien/ReinhardtMax/
*  http://www.aeiou.at/aeiou.encyclop.r/r425605.htm
Allianse

**Allianse** er en avtale mellom land, forretningspartnere, grupper av personer eller enkeltindivider, hvor avtalen skal være til gjensidig nytte for alle avtalepartnere. Allianser kan anses som en variant av konføderasjoner.

* En **militærallianse** er en avtale mellom to eller flere land om gjensidig støtte i tilfelle krig. Eksempler på slike allianser er NATO og Warszawapakten.
* En **politisk allianse** er en avtale mellom flere politiske partier hvor man går sammen for å nå spesifikke politiske mål.
* En **forretningsallianse** kan være motivert av kostnadsreduksjoner og/eller økt kundeservice. Det mest kjente eksemplet på slike allianser er antakelig allianser mellom flyselskap (for eksempel Star Alliance, Oneworld og SkyTeam).
Kvartal

**Kvartal** kan bety:

* Kvartal (tid) er et fjerdedels år, det vil si tre måneder.
* Kvartal (bebyggelse) er et kompleks av bygårder, som ligger mellom fire kryssende gater.

## Se også
* Kvart
Eorcenberht av Kent

**Eorcenberht** (død 14. juli 664) var konge av det angelsaksiske Kent i dagens England fra 640 til sin død. Han etterfulgte sin far Eadbald, og ble selv etterfulgt av begge sine sønner. Som kristen konge forbød han sine undersåtter å dyrke andre guder enn den kristne guden. Hans styre var knapt, kun fire år.

## Liv og virke
*[[Den kentiske kongelegende]]* (også kjent som *Mildrithlegenden* består av en rekke tekster fra tidlig middelalder som beskriver en bred krets av medlemmer av kongefamilien i Kent. Denne antyder at Eorcenberht var den yngre sønnen av Eadbald og hans frankiske mor Emma av Austrasia, og at hans eldre bror Eormenred ble bevisst forbigått i arverekkefølgen, skjønt det er en mulighet for at de styrte sammen en periode.

I henhold til den angelsaksiske munken og historikeren Bedas verk *[[Anglernes kirkes historie]]* var Eorcenberht den første kongen i Britannia som beordret at hedenske «idoler» (gudebilder) skulle bli ødelagt, og at faste skulle overholdes. Det har blitt foreslått at disse bestemmelsene kan ha blitt offisielt nedtegnet i skrift i tradisjonen av kentiske lovsamlinger som ble startet av Æthelbert av Kent, men ingen slike tekster har blitt bevart. Etter at erkebiskop Honorius av Canterbury døde i 655 utnevnte kongen den første angelsaksiske erkebiskopen, Deusdedit.

Han giftet seg med Seaxburh av Ely (døde ca. 699), datter av kong Anna (eller Onna) av East Anglia. De fikk to sønner, Ecgberht og Hlothhere, som begge ble konger av Kent etter hverandre. De fikk også to døtre som begge ble helgenerklært: Eorcengota ble nonne i klosteret i Faremoutier-en-Brie i Frankerriket og Ermenilda som ble abbedisse av Ely. Etter at Seaxburhs ektemann døde i 664 ble hun værende i Kent for å oppfostre deres barn. Hun fungerte som regent for den unge Ecgberht inntil han ble myndig. Hun trakk seg deretter tilbake til klosteret i Ely. Også Seaxburh ble erklært som helgen, og hadde tre eller fire søstre som også ble det.

Eorcenberht ble antagelig gravlagt ved sine foreldre i Sankt Maria-kirken, som hans far hadde bygd i forgården til klosteret dedikert sankt Peter og sankt Paulus i Canterbury, en kirke som senere ble innlemmet innenfor det normanniske klosteret St. Augustine's Abbey i Canterbury. På den tiden, en gang rundt 1087, ble hans levninger overført for ny begravelse i det sørlige transept.

## Referanser


## Litteratur
* Beda (1979): *Anglernes kirkes historie*, Serie: Thorleif Dahls kulturbibliotek, Forlag: Aschehoug
* Kirby, D.P. (1991): *The Earliest English Kings*. London: Unwin Hyman, ISBN 0-04-445691-3, s. 42–44

## Eksterne lenker
* Eorcenberht 1  hos *Prosopography of Anglo-Saxon England*
Fretless

**Fretless**, som kan oversettes til **båndløs** på norsk, brukes vanligvis om en bassgitar med glatt gripebrett som en kontrabass. De fleste bassgitarer har bånd (tverrgående metallforhøyninger) på gripebrettet slik som en gitar. En fretless bass gir en tone som minner mer om kontrabass, og man kan gli på tonene og lage vibrato. Til gjengjeld vil en nybegynner ha problemer med å spille rent fordi fingrene må plasseres helt presist på gripebrettet. Den amerikanske jazzbassisten Jaco Pastorius gis mye av æren for utbredelsen av fretless-bassen.
Irene Dalby

**Irene Karine Dalby** (født 1971) er en av Norges beste svømmere gjennom tidene. Hun representerte Hamar IL.

## Andre meritter
* 1986: 1 bronse (800 m fri) i junior-EM
* 1989: sølv i «Fina Swimming World Cup» (Distance Freestyle)
* 1990: Sølv i «Fina Swimming World Cup» (Distance Freestyle)

I 1991 mottok hun Porsgrunds Porselænsfabriks Ærespris.

Innehar beste tid noen gang i Norge på 400 fri og 800 fri i 50 meter format som står enda siden 1989, per 2024.

## Personlige rekorder
Dalbys personlige rekorder:

Hun innehar per januar 2011 5 norske rekorder.

## NM-medaljer
Irene Dalby vant tilsammen 97 individuelle gull i senior-NM i løpet av sin karriere, 57 i fri, 20 i medley, 10 i rygg, 6 i bryst og 4 i butterfly. I tillegg vant hun 14 NM-sølv og 5 NM-bronse.

## Referanser


## Litteratur
* 

## Eksterne lenker
* 
* Medley.no med de norske rekordene
Mandal kirke

:*For kapellet i Flatdal, se [[Mandal kapell]].*

**Mandal kirke** er en trekirke i Mandal i Lindesnes kommune i Agder. Den er Norges største trekirke, har 1&nbsp;800 sitteplasser og er et av de største trebyggene i Norge. Kirken ble bygget etter bybrannen i 1810, og offisielt åpnet i 1821. Før brannen stod en middelaldersk steinkirke på det gamle torget nede i byen. Dette var tidligere byens sentrum.

## Byggestil

Mandal kirke er bygget i empire som legger vekt på renhet og enkelhet med forbilde i gammel gresk og romersk arkitektur. Den er Norges største trekirke og det første store monumentalbygg som ble reist etter unionsoppløsningen med Danmark.  Konstruksjonen er bindingsverk og tegl kledd med liggende panel og regnes som . Dimensjonene på treverket er usedvanlig store og arbeidet er håndverksmessig godt utført. På grunn av kirkens byggestil er det få utsmykninger i kirkerommet.

## Orgel
Orgelet er i dag en sjelden representant for sin tidsepoke. Faktisk blir ikke pneumatiske orgel som dette laget lenger, siden de trenger svært mye vedlikehold. Dette ble installert i 1923. Det er bygget av Oscar Walcker i firmaet W. Sauer, Frankfurt an der Oder. At det er pneumatisk betyr at orgelet drives med lufttilstrømming (til forskjell fra mekanisk og elektronisk drivverk). Orgelet har 1500 piper fordelt på 32 stemmer.

## Forfall og behov for restaurering
I 2014 fant man ut at kirken hadde omfattende angrep av hussopp og råte i bærende konstruksjoner. Reparasjonskostnadene ble stipulert til 300-400.000 kroner.  Den omfattende restaureringen av den gamle trekirken begynte sommer 2015. Høsten 2021 ble kirketårnet renovert.

## Referanser


## Litteratur
* Eldal, Jens Christiansen; *Kirker i Norge* bind 3, *Med historistiske forbilder 1800-tallet*, s.72–75 ISBN 82-91399-11-5

## Eksterne lenker
* 
* 
* Mandal Kirkelige Fellesråd
* «Med skip til kirken» - artikkel fra Lindesnes Avis 28. juni 2007
Olje for mat

**Olje for mat**-programmet ble igangsatt av FN i 1996, og ga Irak tillatelse til å selge olje på verdensmarkedet i bytte for mat, medisin o.l.  Formålet med dette var å hjelpe den irakiske regjeringen med å gi innbyggerne i landet det absolutt nødvendige til tross for de økonomiske sanksjonene landet var pålagt etter den første Gulfkrigen.

Mange støttet dette programmet, og håpet at det ville hjelpe innbyggerne i Irak, men det var også noen som kritiserte det&nbsp;– spesielt etter at regimet til Saddam Hussein opphørte&nbsp;– og påstod at den irakiske regjeringen beholdt pengene som oljesalget førte med seg for seg selv.  Det var også noen som påstod at denne korrupsjonen inkluderte andre lands regjeringer, i tillegg til høyt plasserte personer innad i FN.

I desember 2004 måtte FNs generalsekretær Kofi Annan tåle kraftig kritikk etter å ha latt sin sønn motta betaling fra et sveitsisk firma som vant en lukrativ kontrakt ifm. dette programmet.

## Litteratur

* Michael Soussan, *Backstabbing for Beginners: My Crash Course in International Diplomacy*, Nation Books, NY, 2008, ISBN 978-1-56858-441-6

## Eksterne lenker
* https://web.archive.org/web/20180418134857/http://www.iic-offp.org/ – Independent Inquiry into the United Nations Oil-for-Food Programme (engelsk)
Avtale

En **avtale**, eller **kontrakt**, er i juridisk forstand en skriftlig eller muntlig enighet mellom to eller flere parter om forhold av rettslig karakter. Etter hovedregelen i avtaleloven blir en avtale til ved at en part aksepterer et tilbud som den andre part har fremsatt, og det er overensstemmelse mellom tilbud og aksept. Avtaleinngåelse skjer imidlertid ofte etter en mer komplisert prosess med tilbud fram og tilbake før enighet oppnås. 

Muntlige avtaler er like bindende som skriftlige avtaler om ikke annet er blitt bestemt i lov eller forutgående avtale mellom samme parter.

For å sikre bevis for en muntlig avtale, bør det være vitner til stede ved avtaleinngåelsen, eller foreligge annet som kan sannsynliggjøre at det er inngått en avtale med et bestemt innhold. En avtale mellom to parter angående en fast eiendom, må ha skriftlig form dersom den skal ha et sikret rettsvern overfor utenforstående ved tinglysing.

Det foreligger en del standardiserte mønstre for skriftlig utforming av forskjellige typer avtaler, bl.a. utarbeidet gjennom Forbrukerrådet, så som avtaler med håndverkere. For avtaler vedrørende bygg og anlegg finnes en del Norsk Standard (NS).

Inneholder en avtale urimelige vilkår eller krav, kan den settes helt eller delvis til side av en domstol, eller Forbrukerombudet om avtalen gjelder varer og tjenester til en forbruker.

Når det inngås avtaler om større verdier, brukes normalt skriftlig form. Dette gjøres f.eks. ved kjøpekontrakter for bil, båt og fast eiendom, samt ved offentlige anskaffelser og bygge- og anleggskontrakter (entrepriseprosjekter). Avtaler i forbindelse med bl.a. offentlige anskaffelser og entrepriseprosjekter inngås normalt ved underskrift på et særskilt avtaledokument. Ved offentlige anskaffelser er det påbudt at avtale inngås etter konkurranse «så langt det er mulig», ifølge anskaffelsesloven § 5.

Avtale mellom partene i arbeidslivet kalles tariffavtale eller overenskomst.

Avtale mellom to eller flere stater kalles traktat, konvensjon eller overenskomst.

## Se også
* Avtalerett
* Heving
* Forwardkontrakt

## Eksterne lenker
* 
* Avtaleloven
Internet Assigned Numbers Authority

**Internet Assigned Numbers Authority** (IANA) er en organisasjon som fører tilsyn med forvaltningen av
IP-adresser, toppnivådomenenavn og *Internet protocol code points*. I begynnelsen besto IANA av en person, Jon Postel.

IANA delegerer lokal forvaltning av IP-adresser til *Regional Internet Registries (RIRs)*. Hver RIR
forvalter adresser for en del av verden. Samla utgjør disse en del av *Numbers Resource Organization* som er 
et organ som skal representere felles interesser. 

IANA delegerer forvaltningen av IPv4-adresser til de ulike RIRene i større biter (typisk /8 eller mer). Hver
RIR forvalter adresseblokkene etter egne bestemmelser. Typisk fungerer det på den måten at forvaltningen av 
adresser blir delegert videre til ISPer som får tildelt mindre blokker av adresser som /19 og /20.

Det er også et system for delegering og forvaltning av IPv6-adresser, men det er lite konkurranse om 
IPv6 adresseblokker siden tilgjengeligheten på adresser er mye større enn etterspørselen. 

IANA er under kontroll av ICANN, men den endelige kontrollen over DNS rot-sona er det det amerikanske næringsdepartementet som har.

Den 1. oktober 2016 utløp avtalen med National Telecommunications and Information Administration og IANAs funksjoner utføres heretter av Public Technical Identifiers.

## Referanser


## Eksterne lenker
* 
* Internet Corporation for Assigned Names and Numbers
* U.S. Department of Commerce
Kirkelandet kirke

**Kirkelandet kirke** er en kirke i Kristiansund, reist i 1964. Kirken ligger ved Langveien på øya Kirkelandet. Den er en del av Den norske kirke og er prostikirke i Ytre Nordmøre prosti i Møre bispedømme. Bygget omtales som Norges første moderne kirkebygg og var komplisert å bygge.
 
Den tidligere kirken brant etter tysk bombing i 1940.

## Bygningen
Kirken regnes som det første virkelige moderne kirkebygg i Norge. Arkitekt Odd Østbye har gitt bygget en form som bryter totalt med tradisjonell kirkearkitektur. Den arkitektoniske idéen bak Kirkelandet kirke er «Bergkrystall i roser», dvs. at kirken skal skinne som en lysende krystall blant rosene i vestskråningen.

Bygget har mange skrå veggflater som gjorde bygget vanskelig å reise.

Kirkelandet kirke står på Riksantikvarens liste over verneverdige kirker i nasjonal klasse.

## Interiør

Kunstneren Gunnar S. Gundersen har stått for den innvendige dekorasjonen, blant annet glassmaleriet som bidrar til den spesielle belysningen bak altertavlen. Altertavlen er 30 meter høy. Alterstaker og alterkalk fra 1964 er designet av Grete Prytz Kittelsen og produsert av J. Tostrup i sterlingsølv. 
 
Kirken ble nominert som Møre og Romsdals bidrag til *[[Århundrets byggverk 1905–2005]]*, en kåring i regi av bladet *[[Byggeindustrien]]*.
## Referanser





## Litteratur
* 

## Eksterne lenker
* 
* 
* Kristiansund menighet 
* Hildegaard Meese: Alterutsmykkingene i Kirkelandet kirke og Kvernes sine to kirker  (Nordmøre museum)
Harrongs Cowboy Komikk

***Harrongs Cowboy Komikk*** var en norsk tegneserie som ble utgitt fra 1953 til 1956. Heftet ble utgitt i stort sjekkhefteformat, som var noe større enn serier som *[[Præriebladet]]*, *[[Vill Vest (blad)|Vill Vest]]* og *[[Jukan]]*.

Serien ble tegnet, redigert og utgitt av Odd Harrong (1913–1981), som i 1950-årene var den dominerende tegneren innen humorserier i Norge. I 1952-1953 ga han ut bladet *[[Harrongs Komikk]]*, som kan sies å være forgjengeren til *Harrongs Cowboy Komikk*. Dette bladet hadde format rundt A4 og her ble flere av hans seriefigurer som «Knokkelmannen» og «Den usynlige mann» presentert. Disse hadde han tidligere fått publisert i forskjellige tidsskrifter, men ville nå satse på egen produksjon.

## Referanser
Dovre nasjonalpark

** Dovre nasjonalpark ** er en norsk nasjonalpark beliggende i fjellområder nord i Innlandet; mellom Dovrefjell-Sunndalsfjella nasjonalpark og Rondane nasjonalpark; sammen med disse og andre verneområder utgjør parken et nærmest sammenhengende verneområde fra Sunndalsfjellene i nordvest til Ringebufjellet i sørøst. Parken ble opprettet i 2003, og den dekker et område på 289 km².

Nasjonalparken ligger i kommunene Dovre og Folldal. Den grenser opp til Grimsdalen landskapsvernområde i sør og sørøst mot Rondane og til Fokstugu landskapsvernområde i nordvest mot E6 og Dovrefjell-Sunndalsfjella nasjonalpark. Parken grenser i nordøst også mot Vesle Hjerkinn landskapsvernområde.
Disse landskapsvernområdene gjør at de tre nasjonalparkene utgjør et sammenhengende verneareal. Inne i Dovre nasjonalpark ligger Kattuglehøi naturreservat og Veslehjerkinntjønnin naturreservat. Like utenfor parken ligger Fokstumyra naturreservat, Haukskardmyrin naturreservat, Hjerkinnholen naturreservat og Mesætermyre naturreservat.
 
## Geografi, landskap, geologi
Mesteparten av Dovre nasjonalpark ligger over tregrensa. Landskapet er formet av bresmeltinga, med smeltevannsløp, dødisgroper og eskere. Rundt de høyeste toppene har landskapet et nærmest arktisk preg, med spor etter permafrost. Falketind (1684 moh), Halvfarhøe (1689 moh) er noen av de høyeste fjelltoppene, hvor Storhøe (1716 moh) er høyest. I parken finner vi noen av de sørligste palsmyrene i Norge.

Næringsrike bergarter som grønnstein og svart fyllitt har skapt vilkår for et rikt plante- og dyreliv i parken.

## Flora og fauna
Det gunstige jordsmonnet har gjort Dovre nasjonalpark til et kjerneområde for norske fjellplanter. Nasjonalparken har de eneste sørnorske fjellforekomstene av finnmarksrørkvein og store mengder stivsildre og grynsildre. Andre arter er issoleie, dovrevalmue og dovreløvetann. 

Dovre, inklusive de to tilstøtende nasjonalparkene, er et av leveområdene for den siste resten av den opprinnelige villreinstammen i Europa. Området har en sårbar bestand av jerv, og noe fjellrev. Karakteristiske fuglearter er boltit, fjellerke, kongeørn og jaktfalk.

## Kulturminner
Nasjonalparken er et kjerneområde for arkeologiske kulturminner fra forhistorisk villreinjakt. Her finnes hele fangstsystemer med ledegjerder, oppmurte og jordgravde fangstgroper, bogesteller og steinbuer. Pilegrimsleden går gjennom den vestligste delen av nasjonalparken.

## Forvaltning og bruk av området
Informasjon om parken gis fra nasjonalparksenter-nettverket iNasjonalparker, som har informasjonssentre i Dombås, Folldal og fire andre steder. Nettverket dekker også Rondane og Dovrefjell-Sunndalsfjella nasjonalparker.

Turisthytta Grimsdalshytta, som eies av Den norske turistforening, ligger sørøst i parken.

## Referanser


## Eksterne lenker
* 
* 
* Miljøverndepartementet 24. oktober 2003, pressemelding om opprettelsen av Dovre nasjonalpark
Musiker

En **musiker** er en person som fremfører, komponerer eller koordinerer musikk.  Musikere kan deles inn i hvordan de forholder seg til musikken:

* *[[Vokalist|Sanger]]e* – også kalt *vokalister* – bruker stemmen sin.
* *Instrumentalister* spiller et musikkinstrument.
* *[[Komponist]]er* og *[[låtskriver]]e* lager musikken (og skriver den ned).
* *[[Orkesterleder|Dirigent]]er* koordinerer et større antall musikere, for eksempel et sangkor eller et orkester.

## Eksterne lenker
* 
* Utdanning.no sin yrkesbeskrivelse av musiker
Album

Et **album** inneholder en samling relaterte ting. De mest vanlige formene for *album* er:
* Musikkalbum
* Fotoalbum

***Album*** er også tittelen på flere musikkalbum:
* ''Album'' (Anne-Karine Strøm-album), et musikkalbum med Anne-Karine Strøm fra 1978
* ''Album'' (Joan Jett-album), et musikkalbum med Joan Jett fra 1983
* ''Album'' (Quorthon-album), et musikkalbum med Quorthon fra 1984
Pannekake

**Pannekake** er en matrett som kan tilberedes i en stekepanne, men om du er ute etter best mulig resultat brukes det et pannekakejern. De vanligste ingrediensene er hvetemel, salt, melk og egg. Tradisjonelt nytes pannekaken med sukker, kanel, blåbærsyltetøy, sirup eller bacon som middagsrett, men den kan også nytes som dessert, da gjerne sammen med pisket krem og multer.

Det finnes mange forskjellige typer pannekaker: I USA spiser man oftest en variant som kalles amerikansk pannekake, en tykk variant med mindre diameter som gjerne spises med lønnesirup. Ovnspannekaken er en annen variant som ikke er like vanlig, hvor en form med pannekakerøre settes i ovnen eller stekes i pannen. Denne røren inneholder mer egg.

I den senere tid har man i butikker kunnet få kjøpt ferdigstekte pannekaker, eller ferdigblandet pannekakemiks (som bare skal tilsettes vann). 

I Frankrike fås pannekaker (crêpes) og galettes i egne *crêperier.* En kjent variant av franske pannekaker er crêpe Suzette.

En indisk variant er den tynne og porøse pannekaken dosa eller dosai (tamilsk) som er laget av mel fra linser og fra ris på en rund støpejernspanne.

Funn av stivelseskorn på mange tusen år gamle verktøy vitner om at mennesker i steinalderen kan ha kvernet mel for å lage en form for pannekaker stekt over åpen ild. Noe som kan minne om pannekaker ble funnet på Ötzi, og det finnes forskjellige varianter av pannekaker blant antikkens grekere, hos romerne og i andre kulturer jorden rundt.

## Liknende bakverk og matretter
* Crêpe, tynne franske pannekaker
* Blini, russiske pannekaker
* Lefse, tynn, flat og myk kake, særlig bakverk laget av poteter og hvetemel 
* Lompe, tynt potetlefse
* Røstipotet, stekte potetkaker
* Tortilla, lompe av mais eller hvete (i Amerika) eller tykk potetkake (i Spania) (burrito er fylt tortilla)
* Piadina, mykt, italiensk flatbrød
* Pita, rundt flatbrød av hvete med innvendig «lomme»
* Plinsen pannekaker fra i Sachsen i Tyskland.
* Yufka, rundt tyrkisk flatbrød
* Khubz, arabisk flatbrød
* Injera, surdeigspannekake av teff, fra Eritrea, Etiopia og Somalia
* Roti, «brød» på urdu og hindi
** Tandori roti, nan og kultja, gjærbakst i tandor-ovn
** Chapati, fulka og paratha, usyret og uten gjær, stekt i olje på takke
* Arepas, flat, søramerikansk maisbolle eller -brød
* Lavash, usyret flatbrød fra Anatolia og øst til Iran

## Se også
* Pannekakeservering

## Referanser


## Eksterne lenker
*
Silicon Fen

**Silicon Fen** («Silisiummyra») er et vanlig navn på regionen nord for Cambridge i England, som er et viktig sentrum for Storbritannias høyteknologiske industri og forskning. Flere av bedriftene ble startet av personer med tilknytning til University of Cambridge, og området trakk etterhvert til seg også andre bedrifter. Navnet er et ordspill på Silicon Valley i California; Silicon Fen ligger i et tørrlagt myrområde.

Starten på Silicon Fen dateres til opprettelsen av Cambridge Science Park i 1970. Initiativet kom fra Trinity College. Cambridge hadde før dette bare hatt lett industri, i motsetning til Oxford som blant annet har bilproduksjon.

Det typiske firma i Silicon Fen er lite, noen ganger så få som tre ansatte, og det er spesialisert på et snevert område innenfor høyteknologi. Det finnes ikke en fullstendig oversikt fordi flere er registrert andre steder og bare har et laboratorium eller kontor i området, men antallet firmaer er anslått til omkring 3500. 

Noen få av firmaene har blitt store multinasjonale selskaper; ARM er det fremste eksempel på dette. Jobbmarkedet regnes som meget fleksibelt med stor mobilitet. Utover datateknologi, som var blant det første man begynte å arbeide med i området, er det også firmaer som jobber innen f.eks. bioteknologi, bioinformatikk og mobiltelefoni.
Cambridge (andre betydninger)

**Cambridge** kan vise til:

## Steder i [[England]]

* Cambridge, by i England (det opprinnelige Cambridge)
** herunder University of Cambridge
* Cambridge (Gloucestershire)

## Steder i [[Canada]]

* Cambridge (Ontario)
* Cambridge (distrikt)
* Cambridge (Hants County) på Nova Scotia
* Cambridge (Kings County) på Nova Scotia

## Steder i [[USA]]

*Cambridge (Idaho) 
*Cambridge (Illinois)
*Cambridge (Indiana)
*Cambridge (Iowa)
*Cambridge (Kansas)
*Cambridge (Kentucky)
*Cambridge (Maine) 
*Cambridge (Maryland) 
*Cambridge (Massachusetts)
** herunder Universitetet i Harvard og Massachusetts Institute of Technology
*Cambridge (Minnesota( 
*Cambridge (Nebraska)
*Cambridge (landsby) i staten New York 
*Cambridge (New York) 
*Cambridge (Ohio) 
*Cambridge (Vermont) 
*Cambridge (Wisconsin)
*Cambridge Springs i Pennsylvania

## Steder ellers i verden

* Cambridge  (New Zealand)
* Cambridge (Tasmania)
* Cambridge (Australia)
Sør-Audnedal

**Sør-Audnedal** kommune (*Sør-Undal*) er en tidligere kommune i Agder. Den ble fra 1844 dannet av Spangereid og Valle ved utskillelse fra Audnedal formannskapsdistrikt. Sør-Audnedal er i dag en del av Lindesnes kommune.

I 1897 ble både Valle og Spangereid selvstendige kommuner. Valle beholdt Sør-Audnedal som kommunenavn. 

I 1964 ble Sør-Audnedal, Spangereid, og Vigmostad kommuner slått sammen til en ny storkommune som valgte navnet Lindesnes kommune.

I den tidligere kommunen ligger tilhenger-produsenten Tredal.

De eldre kommunale arkivkildene for Sør-Audnedal kommune finnes i dag hos Interkommunalt arkiv i Vest-Agder IKS (IKAVA). Dette inkluderer protokoller fra for eksempel kommunestyre, formannskap, fattigstyre, skolestyre og arkiver med blant annet personopplysninger i form av klientarkiver, skatteprotokoller, men også skoleprotokoller.
Valle sokn

:::*«Valle» har også [[Valle (andre betydninger)|andre betydninger]].*

**Valle** er et sokn i tidligere Sør-Audnedal prestegjeld, Mandal prosti i Agder og Telemark bispedømme. Fra 1837 til 1843 var Valle en del av Undal formannskapsdistrikt. I 1844 dannet Valle og Spangereid sammen Sør-Audnedal kommune. Valle sokn var selvstendig kommune fra 1897 til 1964. Kommunen hadde navnet Sør-Audnedal (Audnedal ble opprinnelig skrevet Undal). Valle er nå en del av Lindesnes kommune.

Det forekommer ofte navneforvekslinger mellom Valle sokn i Audnedal i Vest-Agder og Valle sokn i Setesdal i Aust-Agder.

## Kjente personer
Peder Claussøn Friis (1545–1614) var sogneprest i Valle fra 1566 til sin død. Han er kjent for sin interesse for geografi og historie. Han skrev boken «Norriges oc Omliggende Øers sandfærdige Besschriffuelse». Boken ble utgitt først 18 år etter hans død, i 1632. Videre var han den første som oversatte Snorres kongesaga til norsk: «Norske kongers Chronica», utgitt i 1633. 

Det er reist en statue av Peder Claussøn Friis ved Valle prestegård. Den er laget av Gustav Vigeland (1869–1943), som hadde sine ungdomsår på gården Mjunebrokka på Vigeland i Valle (nå Lindesnes) kommune. 

## Litteratur
Mark David Chapman

**Mark David Chapman** (født 1955) er en amerikansk person kjent for å ha myrdet musikeren John Lennon. 

Han skjøt og drepte Lennon utenfor hans hjem i Dakota-bygningen i New York 8. desember 1980. Tidligere samme dag hadde Lennon, sammen med sin sønn Sean, signert LP-platen *[[Double Fantasy]]* for den tidligere fanatiske tilhengeren. Chapman ventet på Lennon i flere timer foran Dakota-bygningen, før han ankom boligkomplekset. Da Lennon steg ut av sin limousin og gikk mot leilighetskomplekset, avfyrte Chapman fem skudd, hvorav fire traff Lennon i ryggen. Yoko Ono, Lennons kone, hadde sekunder før gått inn i Dakota-bygget, og ble ikke truffet av skuddene. Lennon klarte å ta seg opp seks trappetrinn før han uttalte «I'm shot» til dørvakten. John Lennon ble erklært død 15 minutter etter han ankom sykehuset.

Mark Chapman hadde J.D. Salingers bok *[[The Catcher in the Rye]]* med seg den aktuelle natten. Etter drapet satte Chapman seg ned på fortauskanten og leste videre i boken. Det er antatt at Chapman egentlig hadde som intensjon å skrive et nytt kapittel i boken; det såkalte «Chapter 27» (siste kapittel i boken er det 26.), med Lennons blod. Chapman lot seg uten motstand bli påsatt håndjern og deretter ble han ført til politistasjonen. 

Chapman ble tiltalt for overlagt drap og sa seg selv skyldig, selv om mange trodde han skulle hevde at han var sinnssyk i gjerningsøyeblikket. Han soner dommen i Attica Correctional Facility i nærheten av Buffalo, New York (september 2010). Han er blitt nektet prøveløslatelse 12 ganger siden han fikk muligheten til å søke i 2000.

## Herostratisk berømmelse
George Harrison oppfordret i forbindelse med sin hyllest til John Lennon, i sangen «All Those Years Ago», at morderens navn skulle forbli unevnt:

Lennons morder er blitt flere bøker, artikler og dokumentarprogrammer til del, f.eks. Andrew Piddingtons film *The Killing of John Lennon* (2007).

## Referanser


## Eksterne lenker
* «Lennon-morder blir sittende» Dagbladet, 3. oktober 2000
* «Må sone videre» Dagbladet, 9. oktober 2002
* «Lennons drapsmann vil løslates» Dagbladet, 26. september 2004
* «Lennon-drapsmann må bli i fengsel» Dagbladet, 6. oktober 2004
* «Lennons morder nektet prøveløslatelse» Aftenposten, 13. august 2008
* «Lennons drapsmann fikk nei for sjette gang – prøveløslates ikke» NRK, 7. september 2010
Cam (elv)

**Cam** er en bielv til Great Ouse i det østlige England. De to elvene møtes sør for Ely, ved Pope's Corner. Via Great Ouse er Cam knyttet til det engelske kanalsystemet. Elven renner gjennom Cambridge, og så omkring 65 km videre før den renner ut i Nordsjøen. 

Den het tidligere **Granta**, og fortsatt bruker mange som bor langs den dette navnet. Et av flere eldre navn på Cambridge var Grentabrige, som etterhvert ble forvansket til Cambridge. Ettersom byen hadde navn etter en bro over elven, ble det etterhvert noe underlig av det ikke var samsvar mellom navnene, og Granta ble omdøpt til Cam. 

I 1702 ble det grunnlagt en forening for elvens bevaring, som fikk ansvar for å sørge for at den var farbar for båttrafikk. Dette inkluderer blant annet driften av tre sluser: Jesus-slusen, Bottisham-slusen og Baits Bite-slusen. Elven over Jesus-slusen, kalt Top River, er kun farbar for robåter og prammer. Mellom Jesus-slusen og Mill Pond ligger et populært turområde, hvor man har god utsikt mot mange av bygningene til University of Cambridge.

Rokonkurransene mellom forlegge universitetslag er en gammel tradisjon. De foregår mellom Jesus-slusen og Bottisham-slusen. Nedenfor Baits Bite, i delen som kalles Lower River, ligger mange husbåter.

De viktigste bielvene heter også offisielt Cam, men den ene går gjerne under det gamle navnet Granta, mens den andre kalles Rhee.

## Litteratur
* Bogner, Franz X. & Tomkins, Stephen P. (2015): *The Cam. An Aerial Portrait of the Cambridge River*. Laber Foundation, ISBN 978-0-9932642-0-7.

## Eksterne lenker
* 
* Konservatorer av elven
* First and Third Trinity Boat Club guide to the Cam
* Cambridge Fish Preservation and Angling Society
* History of the River Cam
Cam

**CAM** eller **Cam** kan sikte til:

* Cam (elv) &ndash; ei elv som renner gjennom Cambridge i England
* Calmodulin &ndash; et protein forkortet CAM
* Cam (Gloucestershire) &ndash; en landsby i England
* Dataassistert produksjon (DAP), engelsk: *Computer-aided manufacturing (CAM)*
* Nettkamera &ndash; også kalt «webcam»
Favnvassdalen landskapsvernområde

**Favnvassdalen landskapsvernområde** ligger på sørsiden av Bolvasselva mellom Famvatnet og svenskegrensa i Hattfjelldal kommune i Nordland.  Landskapsvernområdet har dyrelivsfredning på grunn av et sårbart fugleliv i dalføret. Området ble opprettet i 1983 og er på 14,5&thinsp;km².

Landskapsvernområdet grenser i nord til Storslettmyra naturreservat og i vest til Varnvassdalen naturreservat.

## Referanser


## Eksterne lenker
* Miljøstatus: Favnvassdalen landskapsvernområde og Storslettmyra naturreservat
PSE-kjøtt

**PSE-kjøtt** (av eng. «pale, soft, exudative», blekt, mykt og væskedrivende) er betegnelsen på grisekjøtt av dårlig kvalitet grunnet stress før eller ved slakting.  Stressfaktorer fører til at grisen begynner å produsere syrer som fører til et fall i pH, noe som igjen fører til at vannbindingskapasiteten til muskelproteinet avtar. Det er som oftest de lyse og dermed de mest verdifulle delene av grisen som rammes av feilen. 

## Bruk av PSE-kjøtt
PSE-kjøtt er ikke egnet til salg over disk, men kan brukes i annen produksjon, for eksempel spekepølse. Pølsa må tilsettes også annet kjøtt, for ellers utskiller den for mye vann.

Norsvin kom til at PSE-kjøtt skyldtes en genfeil hos gris, som gjorde at den ikke tålte stresset ved transporten. Siden ble denne genfeilen avlet bort og fantes per 2014 ikke i norske svin.

## Referanser
Austre Tiplingan landskapsvernområde

**Austre Tiplingan (Luvlie Diehpelh) landskapsvernområde** sør for Susendalen i Hattfjelldal kommune i Nordland. Landskapsvernområdet er 44&thinsp;km² og grenser opp mot Børgefjell nasjonalpark i sør.

## Referanser
Fonograf

En **fonograf** er en maskin for opptak og avspilling av lyd. Først ble det benyttet ark av tinnfolie som ble lagt rundt en sylinder, til å lagre lyden på. Fra 1886 benyttes voksruller av bivoks til lagringsmedium.

Fonografen ble oppfunnet av Thomas Edison i 1877 og solgt kommersielt fra 1890 til 1925. Fonografen ble etterfulgt av grammofonen, oppfunnet i 1888 av Emile Berliner. Det eldste norske lydopptaket på tinnfolie er fra 1879. Opptaket er av en salme sunget av Peder Larsen Dieseth på en fonografdemonstrasjon på Tivoli i Kristiania.

## Referanser
Vinyl

:*For plasten vinyl, se [[Polyvinylklorid]]. For den amerikanske TV-serien, se [[Vinyl (TV-serie)]]. For vinylplater, se [[grammofonplate]]r.*

En **vinyl** forbindelse er en organisk forbindelse som inneholder en **vinylgruppe** (også kalt **etenyl**), −CH=CH2. Disse er derivater av eten, CH2=CH2, hvor et hydrogen er byttet ut med et annet atom eller gruppe.

Vinylgruppen er den del av allylgruppen og er også en del av alle acrylater. Mange alkener inneholder en vinylgruppe. I et karbonskjelett blir *sp*2-hybridiserte karbonatomer eller posisjoner ofte kalt **vinyliske**.

En relatert funksjonell gruppe er **vinyliden** som har substituert to hydrogenatomer i stedet for et, som for eksempel 1,1-dikloreten (vinylidenklorid).

## Etymologi
Etymologien til *vinyl* er det latinske *vinum* = «vin».

## Polymerer

Vinylgruppen kan enkelt polymeriseres og danne vinylpolymerer.

* Polyvinylklorid (PVC) blir lagd ved polymerisering av monomeren vinylklorid (kloreten) CH2=CHCl.
* Polyvinylacetat (PVAc) blir polymerisert fra vinylacetat. I vanndig suspensjon blir PVAc anvendt som lim.
* Polyvinylalkohol (PVA) blir produsert ved hydrolyse av polyvinylacetat (ikke ved polymerisering av vinylakohol (etenol) som er en ufavorisert tautomer av acetaldehyd).
Schau

Personer med **Schau** som etternavn:

* Aleksander Schau, norsk programleder
* Finn Schau, norsk skuespiller
* Jon Schau, norsk komiker
* Kristopher Schau, norsk komiker, musiker og programleder
* Runar Schau, norsk politiker

Se også: Skau
Omdreiningstall

**Omdreiningstall**, eller **turtall**, er en enhet for frekvens, brukt for å måle omdreiningshastighet.

På norsk kalles det ofte **omdreininger per minutt**, forkortet **o/min**, eller på engelsk **rpm** (*revolutions per minute*). Noen ganger viser rpm til *rounds per minute*, men da som regel i forbindelse med skuddtakt.

Standardiseringsorganisasjoner anbefaler symbolet **r/min** (rotasjoner eller revolveringer per minutt), som på en bedre måte følger de generelle prinsippene for enhetsymboler.

SI-enheten for frekvens er hertz (Hz):

: 1 rpm = 1 r/min = 1/60 Hz

## Omregning fra r/min til radianer
Innenfor naturvitenskapen er det i mange sammenhenger enklere anvende størrelsen vinkelhastighet i stedet for omdreiningshastighet. Vinkelhastighet måles i *radianer per sekund* (skrives gjerne *s<sup>-1</sup>*).

:1  o/min = \frac {60} {2 \cdot \pi} s-1
1000  o/min = \frac {60} {2 \cdot \pi} * 104,7197551... rad/sek

\frac {2 \cdot \pi} {60} * 1000  o/min = 104,7197551... rad/sek
:1000 o/min er det samme som 104,7 radianer per sekund.

## Se også
* Turteller, instrument for å måle omdreiningstall
* Mykstarter, elektronisk enhet for elektrisk vekselstrøm. 

## Referanser
Terråk

**Terråk** (sørsamisk: *Dearohke*) er et tettsted og administrasjonssenteret i Bindal kommune i Nordland. Tettstedet har  innbyggere per 1. januar , og ligger ved Bindalsfjorden. Kommunens hjørnestensbedrift, trevarefabrikken Bindalsbruket A/S, ligger i Terråk. Tettstedet har også en barne og ungdomsskole, kalt Terråk skole.

Terråk var opprinnelig en nokså stor gård med flere husmannsplasser og egen seter. Det var her Nord-Norges første postkontor ble opprettet i 1804 under navnet Nordlands Postkontor. Peder Knoph (født 1760, død 1821), som eide gården Terråk, ble postkontorets første postmester.

## Næringsliv
Det har vært lange båtbyggertradisjonener i Terråk og omegn. I dag kan Terråk tilby post i butikk, to frisørsalonger, blomsterhandler, Bindalsbruket, sykehjem, Bygger'n, bank i butikk, Coop S-marked, pub og gjestegård (spise og overnattingssted), samt en rekke idrettslige aktiviteter.

Bindalsbruket er, som nevnt over og foruten primærnæringene, hjørnesteinen i det private næringslivet i Bindal. Plahte-familien var eiere av bedriften inntil de ble nødt til å selge aksjeandeler til andre, blant andre Bindal kommune. «Bruket» som bedriften populært blir kalt, skal ha mye av æren for at Terråk er blitt det stedet det er i dag. Ellers er kommunen i seg selv en stor arbeidsgiver.

Mye av samferdselen i Bindal har sitt utgangspunkt i Terråk, her kan nevnes båtruteforbindelse til Bindalseidet, Røytvoll og Harangen.

## Lag og foreninger
* Terråk idrettslag (T.I.L.)
* Terråk jeger og fiskeforening (TJFF)

## Referanser
Enkel maskin

En **enkel maskin** er, i fysikk, en innretning som kun behøver én enkelt kraft for å virke.

Som enkle maskiner regnes vanligvis:

* Skråplanet
* Skruen
* Kilen
* Vektstangen
* Hjulet
* Trinsen
RELAX NG

**RELAX New Generation** (**RELAX NG**) er et enkelt, men elegant skjemaspråk for XML, basert på TREX, som er spesifisert av Murata Makoto og James Clark. Et RELAX NG-skjema spesifiserer et mønster for struktur og innhold i et XML-dokument. Skjemaet er selv et XML-dokument, men RELAX NG tilbyr også en populær DTD-inspirert kompakt ikke-XML-syntaks.

Språket er spesifisert gjennom en komite-spesifikasjon til OASIS RELAX NG technical committee, og også som en internasjonal standard ISO/IEC 19757-2 the Document Schema Definition Languages (DSDL).

## Se også
*XML Schema
*Schematron

## Eksterne lenker
* RELAX NG hjemmeside
* "The Design of RELAX NG" av James Clark
* RELAX NG tutorial for the XML syntax
* RELAX NG tutorial for the compact syntax
* Design patterns for structuring XML documents
* Relax NG XML – The Book
Liste over konger av Sussex

**Kongene av Sussex** hersket i kongedømmet Sussex i det sørøstlige England fra ca. 477 til ca. 790. Flere i listen styrte ikke som konge, men som *[[ealdorman]]*, en slags lokal høvding eller jarl, og fungerte mer eller mindre som stedfortreder for kongen.

De fleste årstallene er usikre og omtrentlige, selv om dette ikke er spesifisert nærmere. I perioder hersket flere konger samtidig. For enkelte konger kjenner man kun til et år eller en periode som utgjør et høydepunkt i deres regjeringstid, det tidspunkt hvor de var i virksomhet. Mange av datoene er usikre. Ingen autentisk kongeliste for de sørsaksiske kongene eller genealogier eksisterer. De fleste navnene på kongene er sammenstilt fra chartere, en del av disse er forfalskninger, og det er derfor utvist stor forsiktighet for sikre dateringer til kongene. Sammenstilningen nedenfor er hittil det nærmeste man har kommet fram til. Det tradisjonelle setet til de sørsaksiske kongene var i Kingsham (noe navnet også indikerer), en gang på utsiden av de sørlige bymurene til Chichester, men innenfor dagens grenser.

Å kalle disse herskerne for «monarker» eller «konger» er potensielt misledende. Noðhelm hersket samtidig med to eller tre tilsvarende herskere, og Oslac med fire andre. Lokaliseringen av de landområder som var gitt i deres chartere indikerer at de styrte sammen og at det var ingen fordeling av landområder. Slike fellesherskere eksisterte også i Hwicce, Essex, og Wessex. Faktisk, «det er ingenting bemerkelsesverdig i eksistensen av to eller flere samtidige konger hos det samme folket på 600-tallet. Den gamle ideen om kongelig verdighet var et spørsmål om fødsel framfor territorialt styre eksisterte fortsatt ved denne tiden.»

## Referanser